Swartvlei

Swartvlei is 'n soutwatermeer aan die Tuinroete tussen George en Knysna. Dit is die grootste en diepste van al die vleie tussen George en Knysna. Dit vorm 'n lagune met 'n oppervlakte van 1100ha en word gevoed deur die Dieprivier, Wolwerivier, Karatararivier en die Hoogekraalrivier. Die N2 nasionale pad loop oor die meer. Sedgefield lê aan die monding van die strandmeer. Die meer het ontstaan toe die riviervallei deur die stygende seevlak oorweldig is. Die Knysnaseeperdjie (Hippocampus capensis) kom in die meer voor; een van net vier van die spesie se broeiplekke. 

 Bron 
 Op Pad in Suid-Afrika. B.P.J. Erasmus. 1995. 
 Yssel, Sarel: Noordkapper spoel uit op strand. In: Custos. Deel 17, nr. 5, Augustus 1988. ISSN 0379-9921
 Yssel, Sarel: Southern right whale beached at Swartvlei estuary. In: Custos. Deel 17, nr. 5, Augustus 1988. ISSN 0379-9921

Kategorie:Mere in Suid-Afrika
Kategorie:Wes-Kaap